mhr ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk kk kk ru kk kk kk ru kk kk kk kk kk kk kk kk kk kk kk kk kk kk kk kk bg kk kk kk kk en ja kk ru bg kk de kk kk
Жайылымды көлдете суару жұмысы жүзеге аспақшы
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Күні: 28.02.2017, 578 рет оқылды
1 наурыз – дүниежүзілік азаматтық қорғаныс күніне орай Жәнібек аудандық төтенше жағдайлар бөлімі және БҚО ТЖД «ӨС және АҚ ЖҚ» ММ № 20 өрт сөндіру бөлімі қызметкерлері аудандық мәдениет және демалыс саябағының алдына  құтқару жабдықтары мен мамандандырылған техникалардың көрмесін ұйымдастырды. Атап айтқанда, өрт сөндіру автокөлігі-АЦ-40, трактор-МТЗ-82-2, өрт сөндіру тіркемесімен-ПКП-4 «Водолей», ТОК-200, өрт сөндіруге және құтқару жұмыстарына қолданылатын құрал-жабдықтар және өрт сөндірушілердің арнайы киімдері қойылған. Көрме барысында тұрғындарға төтенше жағдайлардың алдын алу, қауіпсіздік ережелерін сақтау бойынша түсіндіру жұмыстары жүргізіліп, үнпарақтар таратылды. Сонымен қатар стендтерде қауіпсіздік ережелері, тасқын су, автокөлікте орын алған өрт қауіпсіздігі туралы жадынамалар және аудан аумағында орын алған төтенше жағдайлардың фотосуреттері орнатылған. Сондай-ақ, «өрт сөндіруші-құтқарушы» мамандығына қызығушылық танытқан мектеп оқушыларын Көкшетау қаласындағы техникалық институтқа оқуға шақырып, оқу орнын арнайы жасақталған көрме бойынша егжей-тегжейлі таныстырып өтті. Аталмыш іс-шараны өткізу кезінде Жәнібек ауданының төтенше жағдайлар бөлімінің аға инженері, азаматтық қорғау капитаны Тимур Өтешев халықтың төтенше жағдайлар кезінде іс-қимылдарға әзірлігін арттыру, адам өмірін және мүлікті қорғау, төтенше жағдайлардың алдын алу және оны жою жөнінде  айтып өтті.
Күні: 28.02.2017, 742 рет оқылды
1 наурыз – Алғыс айту күніне орай ұйымдастырылып отырған «Алғыс айтамын» қайырымдылық акциясы бастау алды. Аталмыш акцияның мақсаты жағдайы төмен және мұқтаж жандарға киім-кешек жинап, оларға қол ұшын созу болып табылады. Аудандық мәдениет үйінің фойесінде оздырылған шараға аудан әкімі Наурызбай Қарағойшин қатысып, жиналғандарды Алғыс айту мерекесімен құттықтады. Фойеде қайырымдылық жолымен жиналған ер, әйел адамдардың, балалардың жазғы, қысқы маусымдарға арналған киімдері рет-ретімен орналастырылды. Мұқтаж жандар келіп өздеріне қажетті киімдерді еркін таңдап алды. Аудандық жұмыспен қамту және әлеуметтік бағдарламалар бөлімі басшысының міндетін уақытша атқарушы Райгүл Тастенованың айтуынша, акцияға аудан орталығы мен ауылдық округтердегі мекеме-ұйымдардың қызметкерлері, кәсіпкерлер және басқа да кең жүректі адамдар өз үлесін қосуда. Олар өздерінен артылған таза, бүтін, кейбір кәсіпкерлер жаңа киімдерді аталмыш бөлімге апарып тапсыруда. Б.ЖҰМАҒАЗЫ
Көрші елге ет шығарылуда
Күні: 28.02.2017, 232 рет оқылды
Жәнібек аудандық ауыл шаруашылығы бөлімінің басшысы Арман Исқақовтың мәліметіне сәйкес аудан көлеміндегі «Ұлан» ШҚ былтыр «Қазагроқаржы» қаржылай қолдау қоры арқылы 35 миллион теңгеге 100 бас қазақтың ақ бас қашарын саудалап, биыл сол аналықтан асыл тұқымды төл алған. Қазір аталған шаруа қожалығы жасақтаушы шаруашылық болу үшін құжаттарын қамдауда. Сондай-ақ сиыр етінің экспорттық әлеуетін арттыру мақсатында «Әлем» ШҚ бұдан 5 жыл бұрын өз қаржысына 1000 басқа лайықтап салған мал бордақылау алаңының жұмысын жалғастырып, ірі қара мал етінің экспорттық әлеуетін дамытуға сай аудан бойынша Ресейге жыл сайын ет шығарып сатуда. Былтыр 1976 бас ірі қара немесе 197,6 тонна ет көршілес елге экспортталған.
Күні: 27.02.2017, 376 рет оқылды
Аудандық білім беру бөлімінің ұйымдастыруымен қорытынды аттестатқа дайындық  барысын пысықтау мақсатында ауыл мектептерінің математика пәнінің мұғалімдерінің қатысуымен «Оқушыларды қорытынды аттестаттауға дайындаудың тиімді стратегиялары мен әдістері» тақырыбында аудандық семинар-практикум өтті. 2016-2017 оқу жылында білім мазмұнын жаңарту аясында қорытынды аттестаттаудың форматы да өзгеріске ұшырап отырғаны белгілі. Қазақстан Республикасында білім беру мен ғылымды дамытудың 2016-2019 жылдарға арналған мемлекеттік бағдарламасында анықталғандай, қолданыстағы ҰБТ-ны жетілдіру мақсатында ҰБТ рәсімі мектептегі қорытынды аттестаттау және жоғары оқу орындарына түсу емтиханы болып бөлінетін болды. Мектеп бітірушілер «Алгебра мен анализ бастамалары» пәні бойынша жазбаша емтихан тапсырады. Тапсырмалар математикадан теориялық материалды және есеп шығару әдістерін меңгеру деңгейін анықтауға, есептерді шығара білу мүмкіндігін, функционалдық сауаттылығын анықтауға бағытталады. Аталмыш семинар барысында  мектепке дейінгі, жалпы орта, техникалық және кәсіптік білім беру ұйымдарының облыстық оқу-әдістемелік кабинетінің ұйымдастыруымен оздырылған семинарларға қатысып қайтқан Т. Жароков атындағы ЖББОМ-ның математика пәнінің мұғалімдері М. Есенғалиева «Математика пәні бойынша оқушыларды қорытынды аттестаттауға дайындау»,  Г. Шапағатова «Математика сабақтарындағы оқушылардың пәндік сауаттылығын құзыреттілікке бағытталған тапсырмалар арқылы дамыту факторы ретінде» және облыстық «Зерде» озат тәжірибе алмасу мектебінің қатысушысы А. Жүнісова «Күрделілігі жоғары есептерді шығару жолдары» атты іс-тәжірибелерімен  бөлісіп,  мұғалімдер өзара пікір алмасып, кәсіби шеберлігін шыңдады. Меңдігүл ФАЗЫЛОВА
Күні: 27.02.2017, 608 рет оқылды
Ежелден славян халықтарында «Масленица» мерекесі қыстың соңғы айын шығарып салып, шуақты көктемді қарсы алуға арналған. Мейрам жылы күндерді өзімен ала келеді деген ұғым бар. Қысты шығарып салу дәстүрі, тәуелсіз елімізде жаңғырып жатқан мағыналы мерекелердің бірі. Биыл мерекелік шара ауданымызда екінші рет ұйымдастырылып отыр. Аудандық мәдениет және демалыс саябағында Жәнібек жұртшылығы «Масленица» мерекесін атап өтті. Алғаш болып сахнаға шыққан Тамара Кафарова «Хорошы весной садут цветочки» әнін баян аспабының сүйемелдеуімен орындады. Содан соң аудан әкімінің орынбасары Біржан Қуанәлиев құттықтау сөз сөйледі. Бұл мерекеге ерекше атсалысқан «Надежда» ансамблі «Масленицаның» терең тарихымен таныстырып, «Ой, блины, блины» әнін шырқады. Мерекеде ең бірінші ұсынылатын тағам – құймақ болғандықтан, құймақтың түр-түрі, тәтті нандар, тоқаштар дәмі тіл үйірер түрлі тағамдар болды. Жиналған көпшілік әсем әуеннің ырғағына би билеп, дәмнен ауыз тиді. Ерекше көңіл-күй сыйлаған мейрамда түрлі ойын сайыстары, спорттық жарыстар өткізілді.  Мерекенің соңында сабаннан жасалған мүсін, яғни қарақшы жағылды. Ол қарды жібітіп, көктемнің келуін жақындатады деген сенім бар. Сөйтіп, жиналған көпшілік қысты мәре-сәре болып, көтеріңкі көңіл-күймен шығарып салды.
Облыстық кезеңге жолдама алды
Күні: 27.02.2017, 690 рет оқылды
Жәнібек аудандық балалар-жасөспірімдер туризмі және экология орталығында оқушылар арасында аудандық «Жайық толқыны» өлкетану фестивалі оздырылды. Оның ашылу салтанатында аталмыш орталық басшысының оқу-тәрбие ісі жөніндегі орынбасары Меңдігүл Қуанәлиева құттықтау сөз сөйлеп, қатысушыларға сәттілік тіледі. Осыдан соң шараға қатысушылар алты аталым негізінде берілген тақырыптар бойынша жұмыстарына кірісіп кетті. Нәтижесінде әділқазылар алқасының шешімімен жүлдегер атанған жекелеген оқушылар мен мектептер фестивальдің дипломдары және бағалы сыйлықтарымен марапатталды. Аудандық іріктеу кезеңінің жеңімпаздары наурыз айының орта шенінде Орал қаласында өтетін фестивальдің облыстық кезеңіне жолдама алды.                                                                                                         А.ЕСІРКЕПОВ
Күні: 27.02.2017, 358 рет оқылды
Жәнібек ауданы бойынша 102 қыстақ бар. Оның 30 пайызы электр желісімен қамтылып, баламалы электр энергиясын пайдалану арқылы 2014-2015 жылдар аралығында 12 ШҚ-ның 19 қыстағына күн батареясы мен 1 желқалақ стансасы қондырылған. Қазір ауданда электр энергиясымен қамтылған қыстақтардың саны 50 пайызға жеткен. Күні бүгін 102 орында мал қыстатылуда. Аудандық ауыл шаруашылығы бөлімінің дерегінше қыстақтарда мал азығы жеткілікті. Н.Өтей
Спортшылар да Жолдауды саралады
Күні: 24.02.2017, 514 рет оқылды
Елбасы Н.Ә.Назарбаевтың Жолдауын талқылау, халық арасында кеңінен насихаттау мақсатында аудандық балалар-жасөспірімдер спорт мектебінде  дөңгелек үстел өткізілді. Жиынға «Нұр Отан» партиясы Жәнібек аудандық филиалы төрағасының бірінші орынбасары Асхат Молдағалиев, аудандық ардагерлер кеңесінің төрағасы Амангелді Уәлиев, аудандық балалар-жасөспірімдер спорт мектебінің  қызметкерлері қатысты. Басқосуда сөз алған Асхат Хамитұлы Жолдауда айтылған негізгі бағыттарды жан-жақты түсіндіріп өтті. Содан кейін Амангелді Мырзағалиұлы ел дамуына ерекше серпін беретін бұл стратегиялық құжаттың маңызы зор екенін атап өтсе, волейбол жаттықтырушысы Мирсаид Азимов еліміздің спорт саласындағы қол жеткізген жетістіктеріне, Елбасының сарабдал саясатының арқасында атқарылған істерге тоқталып, алдағы уақытта спорт саласын одан әрі дамытуға бар күш-жігерімізді салуымыз керек екенін айтып өтті. Сонымен қатар сөз алған директордың оқу ісі жөніндегі орынбасары Эльмира Салихова Елбасы Жолдауындағы көрсетілген негізгі бағыттарды жүзеге асыруда бірлесе жұмыстануға шақырды.
«ЕХРО-2017» – абырой мен бедел биігі
Күні: 24.02.2017, 376 рет оқылды
Биылғы жылы  еліміздің бас қаласы Астана қаласында бүкіләлемдік   «ЕХРО —  2017» көрмесі өткелі отыр. Осыған орай аудандық орталықтандырылған  кітапханада ақпараттық библиография бөлімінің ұйымдастыруымен «ЕХРО-2017» – абырой мен бедел биігі» атты шара өткізілді. Аталмыш  шараға Т.Жароков атындағы ЖББОМ оқушылары мен ұстаздар, кітапхана ұжымы қатысты. Шара барысында слайд арқылы  ЕХРО тарихына шолу жасалып,  EXPO-2017   халықаралық мамандандырылған көрмесін  Астанада өткізу – Қазақстанның негізгі ірі жобаларының бірі болып саналатыны айтылды.   Оқушылар   тақырып аясында  өз  пікірлерін  ортаға  салып, ақын К.Салықовтың «Астанада ЕХРО-2017 көрмесі» атты өлеңін 10-сынып оқушысы Алтынай Мустафина мәнерлеп оқыды. Сонымен қатар «ЕХРО-2017 – Қазақстанның  жаңа мүмкіндігі» атты мерзімді басылымдардан жасақталған көрме оқырмандарға таныстырылды. Шараны аудандық орталықтандырылған  кітапханалар жүйесі директорының орынбасары Ж.Мустафина қорытындылап,  қатысқан оқушыларға алғысын білдірді.
«Бастау Бизнес» жобасы берекелі болмақ
Күні: 24.02.2017, 522 рет оқылды
Аудандық жастармен жұмыс жөніндегі ресурстық орталығының ұйытқы болуымен ауданда тұратын кәсібін бастауға ниет еткен жұмыссыз жастарға өз кәсіпкерлігін бастаудың жай-жапсарын түсіндіру, толыққанды мәлімет беру мақсатында  «Кәсіпкерлік – жастар   үшін» тақырыбында дөңгелек үстел оздырылды. Ресурстық орталықтың кеңесшісі Мөлдір Әбдірешева шараны оздырудың  мақсаты  мен міндетіне тоқталған соң, сөз кезегін  БҚО кәсіпкерлер палатасының Жәнібек ауданындағы  филиалының директоры Жасұлан Бәсеровке берді. Жасұлан Меңдіханұлы ҚР  Үкіметінің 2016 жылғы 29 желтоқсандағы  № 919  қаулысымен  бекітілген   «Нәтижелі жұмыспен қамтуды және жаппай кәсіпкерлікті дамытудың    2017 – 2021 жылдарға арналған бағдарламасы» аясында халықты нәтижелі жұмыспен қамтуға жәрдемдесу, азаматтарды кәсіпкерлікке тарту, еңбек нарығының қажеттілігін есепке ала отырып техникалық және кәсіптік білімі бар кадрларды даярлау, еңбек нарығында сұранысқа ие кәсіптер мен дағдылар бойынша жұмысшы кадрларды қысқа мерзімді кәсіптік оқыту, кәсіпкерлік негіздеріне оқыту, ауыл мен қалада шағын несие беруді кеңейту, жұмыссыздарды және өзін-өзі жұмыспен қамтыған адамдарды жұмыспен қамтамасыз етуге жәрдемдесу, еңбек ресурстарының ұтқырлығын арттыру мақсатын көздейтін «Бастау Бизнес» жобасы хақында кеңінен түсінік беріп өтті.      Жаппай кәсіпкерлікті дамыту бағытында алдымен  бағдарламаға қаты-сушыларды «Бастау Бизнес» жобасы бойынша кәсіпкерлік негіздеріне оқыту, екінші кезекте ауыл мен  қалада кәсіпкерлік бастамаларды қолдау бағытында  шағын несие беру жолдарына тоқталды. Еңбек нарығының қажеттіліктерін ескере отырып, техникалық және кәсіптік білімі бар кадрларды даярлау, жұмысшы кадрларды еңбек нарығында сұранысқа ие кәсіптер мен дағдылар бойынша қысқа мерзімді кәсіптік оқытуда  бағдарламаның бірінші бағытының операторы ҚР Білім және ғылым министрлігі болып табылатынын қатерлеп, бағдарламаға қатысушыларға  шағын несие беру мерзімінің 5 жылға дейін, мал шаруашылығы саласындағы жобалар және ауыл шаруашылығы кооперативтерін құру үшін 7 жылға дейін,  оның ең жоғары сомасы 8 мың АЕК-ке дейін,  жылдық тиімді сыйақы мөлшерлемесі жылдық 6 %-дан аспайтындығы туралы айтып өтті.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті